### Beslutninger

Fremsendes til Magistratsafdelingen for Sundhed og Omsorg og Magistratsafdelingen for Sociale Forhold og Beskæftigelse med henblik på udarbejdelse af en indstilling, jf. byrådets vedtagelse i mødet den 12. november 2025 om magistratsbehandling af forslaget.

Sagen bedes tilbagesendt byrådet via Magistraten.

###

BESLUTNINGSFORSLAG FRA M

Indstilling

Byrådet skal beslutte:

- At [adresse] iværksætter en målrettet indsats i både Sundhed og Omsorg (MSO) og Sociale forhold og Beskæftigelse (MSB) for at fastholde erfarne medarbejdere.

- At indsatsen kobles sammen med arbejdet for fuldtidskultur, så vi både tiltrækker nye hænder og bevarer den erfaring og praksisviden, der er afgørende for kvaliteten.

- At der udvikles fleksible fuldtidsmodeller og mentorordninger, så erfarne medarbejdere kan blive i arbejdet helt frem mod pension.

Baggrund

[adresse] står i en rekrutteringskrise. Der mangler medarbejdere på plejehjem, i hjemmeplejen og på bosteder. Fokus har ofte været på at tiltrække nye – men vi glemmer, at den største styrke er at fastholde de erfarne medarbejdere.

Når borgere i ældreplejen eller på et bosted møder nye ansigter hver uge, mister de tryghed og stabilitet. Når erfarne kollegaer forlader området, mister vi ikke bare en stilling, men årtiers opsamlet viden, relationer og kontinuitet.

Derfor skal indsatsen for fuldtid suppleres af en målrettet kamp for erfaring.

Forslag til initiativer

1. Erfaringsambassadører:

At både plejehjem og bosteder udpeger erfarne medarbejdere som nøglepersoner i arbejdet med at skabe fuldtidskultur og fastholde viden.

2. Mentorordninger:

At erfarne medarbejdere gives tid og rammer til at oplære nye kollegaer – så nyansatte får et godt fundament og ikke brænder ud.

3. Fleksible fuldtidsveje:

At der udvikles fleksible fuldtidsmodeller (fx 30/32/35 timers ordninger medfuldtidsfordele), så erfarne medarbejdere kan blive i arbejdet uden at gå på kompromis med trivsel.

4. Erfaringsopsamling på tværs:

At kommunen indsamler og deler erfaringer fra de enheder, hvor fastholdelsen lykkes, på tværs af MSO og MSB.

Formål

- At skabe kontinuitet for borgere, der har brug for trygge og kendte relationer.

- At fastholde erfarne medarbejdere i både ældreplejen og socialområdet.

- At sikre, at arbejdet med fuldtid ikke bliver et talprojekt, men en reel kvalitetsløftestang i velfærden.

### Sagsforløb

Udvalg: [adresse]

Dato: 29-10-2025

Lucas Kristiansen: 39

Sagens behandling blev udsat i byrådets møde den 29. oktober 2025.